Komisijas paziņojums Eiropas Parlamentam saskaņā ar Līguma par Eiropas Savienības darbību 294. panta 6. punktu par Padomes nostāju pirmajā lasījumā, lai pieņemtu Eiropas Parlamenta un Padomes Regulu par autobusu pasažieru tiesībām, un par grozījumiem Regulā (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā /* COM/2010/0121 galīgā redakcija - COD 2008/0237 */





[pic] | EIROPAS KOMISIJA | Briselē, 24.3.2010 COM(2010)121 galīgā redakcija 2008/0237 (COD) KOMISIJAS PAZIŅOJUMS EIROPAS PARLAMENTAM saskaņā ar Līguma par Eiropas Savienības darbību 294. panta 6. punktu par Padomes nostāju pirmajā lasījumā, lai pieņemtu Eiropas Parlamenta un Padomes Regulu par autobusu pasažieru tiesībām, un par grozījumiem Regulā (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā 2008/0237 (COD) KOMISIJAS PAZIŅOJUMS EIROPAS PARLAMENTAM saskaņā ar Līguma par Eiropas Savienības darbību 294. panta 6. punktu par Padomes nostāju pirmajā lasījumā, lai pieņemtu Eiropas Parlamenta un Padomes Regulu par autobusu pasažieru tiesībām, un par grozījumiem Regulā (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā 1. VISPĀRĪGA INFORMĀCIJA Datums, kad priekšlikumu nosūta Eiropas Parlamentam un Padomei (dokuments COM(2008) 817, galīgā redakcija ― 2008/0237 COD): | 2008. gada 4. decembris. | Eiropas Ekonomikas un sociālo lietu komitejas atzinuma datums: | 2009. gada 16. jūlijs. | Datums, kad Eiropas Parlaments pirmajā lasījumā sniedzis savu nostāju: | 2009. gada 23. aprīlis. | Datums, kad pieņemta Padomes nostāja pirmajā lasījumā: | 2010. gada 11. marts. | 2. KOMISIJAS PRIEKŠLIKUMA MĒRĶIS Komisijas 2008. gada 4. decembrī pieņemtā priekšlikuma mērķis ir noteikt autobusu pasažieru tiesības, lai pasažieru autotransporta pārvadājumus padarītu piesaistošākus un veicinātu pasažieru uzticēšanos šim pārvadājumu veidam. Ieviešot jaunus noteikumus, uzlabos visu pasažieru un jo īpaši invalīdu un personu ar ierobežotām pārvietošanās spējām aizsardzību. Tiks arī noteikti kvalitātes standarti, kas līdzīgi tiem, kādi jau ir noteikti gaisa un dzelzceļa transporta nozarēs. 3. KOMENTĀRI PAR PADOMES NOSTĀJU 3.1. Vispārīgi komentāri Komisija uzskata, ka Padome ir būtiski grozījusi dažas Komisijas priekšlikuma daļas. Pirmkārt, Padomes nostāja dalībvalstīm dod iespēju no regulas darbības jomas izslēgt pilsētas, piepilsētas un reģionālos regulāros pārvadājumus, tostarp šāda veida pārrobežu pārvadājumus. Komisijas priekšlikumā šāda iespēja bija iekļauta tikai gadījumā, ja uz šādiem pārvadājumiem, kuriem noteikts atbrīvojums, attiecas sabiedrisko pakalpojumu līgumi, kas pasažieriem nodrošina līdzvērtīgu tiesību līmeni. Turklāt dalībvalstis ierobežotā laika posmā no regulas darbības jomas var izslēgt iekšzemes regulāros pārvadājumus, kā arī starptautiskos pārvadājumus, no kuriem liela daļa tiek veikta ārpus Savienības. Visi šie elementi būtiski ierobežotu piemērošanas jomu. Otrkārt, Komisijas priekšlikumā bija iekļauta nodaļa ar sīki izstrādātiem noteikumiem par pārvadātāju pienākumiem attiecībā uz kompensāciju un palīdzību, ja notiek nelaimes gadījums. Padomes nostājā Komisijas sākotnējais priekšlikums saistībā ar pārvadātāju atbildību ir aizstāts ar atsauci uz piemērojamiem valsts tiesību aktiem un dalībvalstu pienākumu nodrošināt, ka saskaņā ar valsts tiesību aktiem noteiktā kompensācija nav mazāka par EUR 220 000 vienam pasažierim un EUR 500 par vienu bagāžas vienību pilsētas, piepilsētas un reģionālajos pārvadājumos (EUR 1200 visiem citiem transporta pakalpojumiem). Padomes nostājā arī prasība par avansa maksājumiem ir aizstāta ar pārvadātāju pienākumu nodrošināt pasažieriem tūlītēju praktiski vajadzīgo palīdzību pēc nelaimes gadījuma. Lai gan šī nostāja lielā mērā atšķiras no Komisijas priekšlikuma, tomēr tā Eiropas mērogā varētu palielināt pasažieru aizsardzības līmeni salīdzinājumā ar pašreizējo situāciju. Visbeidzot, Komisija ņem vērā Padomes lēmumu, kas paredz, ka regula būs piemērojama pēc diviem gadiem no tās spēkā stāšanās dienas (un nevis pēc gada). 3.2. Komisijas pieņemtie un Padomes nostājā pilnībā vai daļēji iekļautie Eiropas Parlamenta ierosinātie grozījumi - grozījums Nr. 3, kas uzsver autobusu transporta nozares specifiku; - grozījums Nr. 5, kas attiecas uz pamatnosacījumiem, lai sniegtu apmācību par palīdzības sniegšanu invalīdiem un personām ar ierobežotām pārvietošanās spējām; - grozījumi Nr. 26, Nr. 30, Nr. 31, Nr. 36, Nr. 45 un Nr. 46, kuru mērķis ir precizēt un vienkāršot priekšlikuma formulējumu; - grozījumi Nr. 32, Nr. 58 un Nr. 62, kas precizē informācijas formātu, lai tā būtu pieejama visiem pasažieriem. 3.3. Komisijas pieņemtie, bet Padomes nostājā neiekļautie Eiropas Parlamenta ierosinātie grozījumi - apsvērumu precizējums (grozījumi Nr. 1, Nr. 2 un Nr. 6); - ieviestas jaunas atsauces, kas rosina dalībvalstis un tirgus dalībniekus veikt ieguldījumus transportlīdzekļos un infrastruktūrā, kas būtu piemēroti invalīdu un pasažieru ar ierobežotām pārvietošanās spējām pārvadāšanai (grozījumi Nr. 7, Nr. 8, Nr. 9 un Nr. 10); - grozījumi Nr. 13, Nr. 16 un Nr. 17, kas precizē definīcijas; - grozījums Nr. 15 attiecībā uz definīciju; - grozījumi Nr. 23 un Nr. 82, kas precizē nosacījumus attiecībā uz ierosināto pārvadātāja atbildības režīmu nelaimes gadījumā; - grozījumi Nr. 50, Nr. 51 (daļēji) un Nr. 55, kas pastiprina pasažieru tiesības pārvadājumu kavējumu vai atcelšanas gadījumā; - grozījumi Nr. 59 un Nr. 60, kas precizē nosacījumus, saskaņā ar kuriem pārvadātājiem kavēšanās gadījumā ir jārūpējas par pasažieriem; - grozījumi Nr. 61 un Nr. 63, kas uzsver, ka pārvadātājiem ir jānodrošina informācija un sūdzību izskatīšanas mehānismi, kas pieejami visiem pasažieriem, tostarp personām ar ierobežotām pārvietošanās spējām; - grozījumi Nr. 64, Nr. 65, Nr. 66, Nr. 67 un Nr. 68, kas precizē un daļēji uzlabo sūdzību izskatīšanas sistēmas darbību un izpildes noteikumus; - grozījums Nr. 70, kas precizē to palīdzību, kas autobusa salonā sniedzama invalīdiem un personām ar ierobežotām pārvietošanās spējām; - grozījumi Nr. 73, Nr. 33 un Nr. 34 (daļēji), Nr. 35, Nr. 37, Nr. 40, Nr. 42, Nr. 43 un Nr. 44, kas pastiprina nosacījumus, saskaņā ar kuriem pirms brauciena, brauciena laikā autobusā vai pēc brauciena ir jāsniedz palīdzība personām ar ierobežotām pārvietošanās spējām. 3.4. Komisijas noraidītie, bet Padomes nostājā pilnībā vai daļēji iekļautie Eiropas Parlamenta ierosinātie grozījumi - grozījums Nr.27 un Nr. 29, kas precizē nosacījumus attiecībā uz atkāpēm no invalīdu un personu ar ierobežotām pārvietošanās spējām tiesībām saņemt pārvadājumu pakalpojumu; - grozījums Nr. 53, kas piešķir pasažieriem tiesības saņemt maltītes un atspirdzinājumus kavēšanās gadījumā; - grozījums Nr. 69, kas ierosina regulu sākt piemērot pēc 2 gadiem no tās spēkā stāšanās dienas. 3.5. Komisijas noraidītie un Padomes nostājā neiekļautie Eiropas Parlamenta ierosinātie grozījumi - grozījumi Nr. 4, Nr. 18, Nr 19, Nr. 21, Nr. 22 un Nr. 24, kas paredz izmaiņas pārvadātāja atbildības režīmā nelaimes gadījumā; - grozījums Nr. 14 attiecībā uz definīciju; - grozījums Nr. 25, kas nozīmētu invalīdu un personu ar ierobežotām kustībās spējām drošības mazināšanu pārvadājumos; - grozījumi Nr. 38, Nr. 39 un Nr. 41, kas saistīti ar nosacījumiem palīdzības sniegšanai invalīdiem un personām ar ierobežotām pārvietošanās spējām; - grozījumi Nr. 47 un Nr. 48, kas ierobežo pārvadātāju atbildību attiecībā uz ratiņkrēsliem un pārvietošanās palīglīdzekļiem; - grozījumi Nr. 49, Nr. 52, Nr. 54, Nr. 56 un Nr. 57, kas saistīti ar pārvadātāju atbildību kavēšanās vai atcelšanas gadījumā; - grozījumi Nr. 71 un Nr. 72, kas ierobežo autobusa salonā sniedzamās palīdzības apjomu vai apmācību darbiniekiem, lai pārvadājumu laikā atbilstoši palīdzētu personām ar ierobežotām pārvietošanās spējām; 4. SECINĀJUMI Komisija izsaka patiesas bažas par Padomes ieviestajiem ļoti būtiskajiem grozījumiem salīdzinājumā ar sākotnējo Komisijas priekšlikumu un dažiem Eiropas Parlamenta grozījumiem tādā mērā, ka tie ievērojami mazina ierosinātās regulas piemērošanas jomu un tādējādi arī ES pasažieru aizsardzības līmeni. Komisija ņem vērā Padomes vienprātīgi pieņemto nostāju un uzskata, ka izvirzīto mērķu līmenis atkal būtu konstruktīvā veidā jāpaaugstina turpmākajās starpiestāžu apspriedēs šīs regulas galīgās redakcijas pieņemšanas nolūkā. 5. KOMISIJAS PAZIņOJUMI KOMISIJA 2009. GADA 17. DECEMBRī TRANSPORTA MINISTRU PADOMES SANāKSMē IR SNIEGUSI šāDU PAZIņOJUMU: “Komisija paziņo, ka, neraugoties uz to, ka politiskā vienošanās pilnībā neatbilst dažiem svarīgiem sākotnējā priekšlikumā izvirzītajiem mērķiem, tā paredz pret šo vienošanos neiebilst, lai nodrošinātu parastās likumdošanas procedūras turpinājumu.”